SABINA เปิดตัวสินค้าใหม่ “WS Collection” เจาะกลุ่มไฮแฟชั่น หวังดันยอดขายโต 13%
นางสาวพิชชา ธนาลงกรณ์ ประธานเจ้าหน้าที่การตลาด บริษัท ซ …
30 เม.ย. 2562

นางสาวพิชชา ธนาลงกรณ์ ประธานเจ้าหน้าที่การตลาด บริษัท ซาบีน่า จำกัด (มหาชน) หรือ SABINA เปิดเผยว่า บริษัทเปิดตัวชุดชั้นใน “วุ้นเส้น คอลเลคชั่น” Woonsen Collection-Furious Obsession (WS Collection)” ซึ่งได้มีการดึงวีเจวุ้นเส้น-วิริฒิพา ภักดีประสงค์ ร่วมสร้างสรรค์ผลงานการออกแบบคอลเลคชั่นนี้ วางเป้าลูกค้ากลุ่มเป้าหมายเป็นสาวที่มั่นใจในตัวเองและมีความต้องการใช้สินค้าไฮแฟชั่น คาดว่าจะทำให้ยอดขายของสินค้ากลุ่มนี้เติบโตขึ้น 13%  จากยอดขายสินค้ากลุ่มไฮแฟชั่นซึ่งมีสัดส่วนคิดเป็น 5% ของยอดขายทั้งหมดของซาบีน่า
“คอนเซ็ปต์ของคอลเลคชั่นนี้ต้องการนำเสนอชุดชั้นในยุคสมัยใหม่ที่สามารถสวมใส่ได้จริง  และนำมามิกซ์แอนด์แมทช์กับเสื้อผ้าได้หลากหลายสไตล์ นอกจากนี้ยังต้องคำนึงถึงคุณภาพของวัสดุที่ใช้ รวมถึงการฟิตติ้ง และดีไซน์ที่คำนึงถึงสรีระผู้หญิงเป็นอย่างดี และปัจจุบันนี้ ชุดชั้นในไม่จำเป็นต้องใส่ข้างในอีกต่อไปแล้ว แต่สามารถเป็นหนึ่งในแฟชั่นของทุกคนได้ เพียงแต่สวมใส่ให้ถูกกาลเทศะ ก็สวยมั่นใจได้ทุกลุค”นางสาวพิชชา กล่าว
 
 